גן עדן (סרט, 2016)

גן עדן (ברוסית: Рай) הוא סרט קולנוע עטור שבחים משנת 2016 של הבמאי הרוסי אנדריי קונצ'לובסקי, אשר מספר את סיפורן של שלוש דמויות שחייהן מצטלבים על רקע מלחמת העולם השנייה.

הסרט זכה בפרס אריה הכסף לבימוי בפסטיבל הסרטים של קאן ובפרסי האקדמיה הרוסית לקולנוע ואקדמיית ניקה בקטגוריית הסרט הטוב ביותר לשנת 2016. הסרט הוקרן בישראל במסגרת פסטיבל הסרטים של חיפה באוקטובר 2016 והוקרן בהקרנות מסחריות ברוסיה החל מה-19 בינואר 2017.

עלילה
הסרט מפגיש שלוש דמויות על רקע תקופת השואה: אולגה היא אריסטוקרטית רוסיה וחברת תנועת ההתנגדות הצרפתית; ז'ול הוא משתף פעולה צרפתי; והלמוט הוא קצין אס-אס גרמני בכיר. אולגה נלקחת למעצר באשמת הסתרת ילדים יהודים במהלך פשיטה נאצית. התיק שלה נחקר על ידי השוטר הצרפתי ז'ול, שנמשך אליה ומציע לרכך את עונשה אם היא תישן עמו. אך כוונותיו נקטעות כשהוא נהרג על ידי לוחמי תנועת ההתנגדות.

אולגה נלקחת למחנה ריכוז שם היא פוגשת את הלמוט שבעבר היה מאוהב בה עד מעל לראש ונראה שהוא עדיין נמשך אליה. יחד הם מנהלים מערכת יחסים הרסנית. כשהנאצים מתחילים לספוג תבוסות בשדה הקרב, הוא מציע להציל אותה ולברוח איתו לדרום אמריקה. אף שהיא תחילה מסכימה לכך עקרונית, ברגע האחרון היא משנה את דעתה ומחליטה למות.

צוות השחקנים
 יוליה ויסוצקאיה – אולגה
 כריסטיאן קלאוס – הלמוט
 פיליפ דוקן (Philippe Duquesne) – ז'ול
 פטר קורט (Peter Kurth) – קראוזה
 יאקוב דיל – פוגל
 ויקטור סוחורוקוב – היינריך הימלר
 ורה וורונקובה – רוזה
 אנדריי אננסקי – קריין

פרסים ומועמדויות
 פרסים פרס תאריך הטקס קטגוריה מקבלי פרס ומועמדים תוצאה פסטיבל ונציה 10 בספטמבר 2016 אריה הכסף לבימוי הטוב ביותר אנדריי קונצ'לובסקי  אריה הזהב אנדריי קונצ'לובסקי  Soundtrack Stars Award סרגיי שוסטיצקי  Leoncino d’Oro Agiscuola Award אנדריי קונצ'לובסקי  פסטיבל מאר דל פלטה 27 בנובמבר 2016 התסריט הטוב ביותר אנדריי קונצ'לובסקי וילנה קיסליובה  פסטיבל חיפה 14 באוקטובר 2016 Special Award for Cinematic Excellence אנדריי קונצ'לובסקי  פסטיבל שיקגו 26 באוקטובר 2016 Founder’s Award אנדריי קונצ'לובסקי  פסטיבל חיחון פרס השחקנית הטובה ביותר יוליה ויסוצקאיה  פרס הצילום הטוב ביותר אלכסנדר סימונוב  פרס מיוחד של השיפוט הצעיר אנדריי קונצ'לובסקי  נשר הזהב27 בינואר 2017 הסרט העלילתי הטוב ביותר אנדריי קונצ'לובסקי  הבימוי הטוב ביותר אנדריי קונצ'לובסקי  השחקנית הטובה ביותר יוליה ויסוצקאיה  התסריט הטוב ביותר אנדריי קונצ'לובסקי וילנה קיסליובה  הצילום הטוב ביותר אלכסנדר סימונוב  פרס אוסקר 26 בפברואר 2017 הסרט הזר הטוב ביותר אנדריי קונצ'לובסקי  ניקה28 במרץ 2017 הסרט העלילתי הטוב ביותר אנדריי קונצ'לובסקי  השחקנית הטובה ביותר יוליה ויסוצקאיה  הבימוי הטוב ביותר אנדריי קונצ'לובסקי  התסריט הטוב ביותר אנדריי קונצ'לובסקי, ילנה קיסליובה  הצילום הטוב ביותר אלכסנדר סימונוב 

 קישורים חיצוניים 




הערות שוליים

קטגוריה:סרטים רוסיים מועמדים לפרס אוסקר
קטגוריה:סרטי 2016
קטגוריה:סרטים רוסיים
קטגוריה:סרטי דרמה היסטורית
קטגוריה:סרטים על השואה
קטגוריה:סרטי שחור-לבן
קטגוריה:סרטים ברוסית
קטגוריה:סרטים בצרפתית
קטגוריה:סרטים בגרמנית
קטגוריה:סרטי דרמה רוסיים
קטגוריה:סרטי מלחמת העולם השנייה
קטגוריה:סרטי אנדריי קונצ'לובסקי